До Общински съвет

гр. Мездра

О Т Ч Е Т

За дейността на Н.Ч. “Н. Й. Вапцаров 1919“ с. Игнатица за 2021г.

През изминалата 2021г. работата в нашето Читалище продължи

в условията на “ Ковид „ ограничения и различни забрани .Някои от масовите общоселски мероприятия бяха отмененени други организирахме с по-малък брой хора, но продължихме да работим в името местната ни общност и за съхраняването на нашия бит и традиции.

Културно-просветната дейност в нашето село за изминалата година се осъществяваше съвместно с Кметство, Пенсионерски клуб, Здравна служба и Църковно настоятелство.

По традиция отбелязахме Националния празник 3-март с тържествена програма и поднасяне на венец на паметника на загиналите във войните игнатечени, 1-ви юни Ден на детето, 5-ти юни Ботеви четници преминали през землището на селото ни и Възпоменание на най- младия Ботев четник Александър Чендов в местността Людска поля, 1-ви ноември Ден на народните будители, Бабин ден/ритуали за празника/, Трифон Зарезан– пресъздаване на ритуала зарязване на лоза с музика песни и танци ,Баба Марта“ и Ден на самодееца, Ден на жената, Еньовден /излет/, обичаите Лазаруване и Коледуване , боядисвахме и Великденски яйца. Празниците и обичаите проведохме със самодейните колективи, Художествено творческия клуб и децата при читалището.

Организирахме и участвахме в няколко Благотворителни инициативи :

за кучешкия приют в с. Горна Кремена, в акция „Жълти стотинки“ и рисувани картички за инициативата „ Коледа за баба“.

БИБЛИОТЕЧНА ДЕЙНОСТ

Тя се осъществява с отчетна и планова дейност

2021 2022

Читатели 69 73

Посещения 1513 1545

Раздадени БМ 757 765

Набавени 17 25

Отчислени 10 20

Абонамент 3 4

Реалния библиотечен фонд е 6282 тома.

Културно - просветната дейност включва: витрини, кътове, плакати, рецитали, беседи и четения, представяне на книги и изложби.

Лятната работа с деца включваше няколко четения, беседи, изработване картички за мама, изложби от детски рисунки, забавни и творчески занимания.

ХУДОЖЕСТВЕНА САМОДЕЙНОСТ

1. Женски народен хор – от 18 самодейци които през 2021г. имаха 10 изяви от които няколко местни ,а др. са: Участие в IV НФФ “Змей Горянин“ с. Зверино, ФС „Де е Българското“ с. Очин дол, XVI Национален Петропавловски събор, участие в благотворителен

концерт в с. Ребърково ,ФФ „Типченица пее“ и участие във Възпоменателно тържество с. Лютиброд.

1. ТК „Ритъмът на Балкана“

За периода с 14 младежи и 6- изяви с р-л Мирела Николова.

Танцовият Клуб взе участие в местните тържества. Участва в

НФФ „Змей Горянин“ с. Зверино, ФС „ Де е Българското “с. Очин дол.

1. Детско фолклорно студио

За периода с 17 деца и 24 изяви от които рецитали, участие в Коледни конкурси Мездра , излети, спортни игри, рецитали, четения, беседи, летни творчески занимания изложби от рисунки.

1. Художествено творчески клуб „Ковачница“

Клубът е с председател Петър Вутов. За 2021г. 16 членове и 10 изяви от някои от които: Петър Вутов участва в майски краеведски четения в общ. Мездра, Представяне на Алманах 6 на ХТК „Ковачница“. Бяхме на представянето на книгата на Валя Панова „ Веселие по врачански“, в Ч-ще Развитие гр. Враца.

На 22-ри август Председателя на ХТК „Ковачница“ към Читалището Петър Вутов представи своята нова книга Черепишката света обител.

Едно от най- запомнящите се събития в живота на нашето Читалище беше рецитала и литературната среща посветени на творчеството и живота на Н.Й.Вапцаров. Гости на тържеството бяха поканените от Петър Вутов , Мая Вапцарова/племенница на поета/ и Бойко Младенов от гр. Годеч организатор на Вапцарови дни. Той прожектира много интересен филм за живота дейността и разстрела на поета.

Самодейните колективи се представиха достойно през

изминалата 2021г.

За съдействието и оказана подкрепа, искрено и сърдечно

Благодарим, на община Мездра, на Иво Костадинов /кмет на с. Игнатица/, на Пенсионерския клуб, и на всички дейци и самодейци, които участват в мероприятията на читалището и

допринасят да запазим българските традиции и обогатяваме нашия бит и култура.

Изготвил:

/Петя Тодорова/